شەفەق
نیوز/ خوەنەوارەیل زانکۆی دگانسازی لە زانکۆی سلێمانی، ئمڕوو یەکشەممە، خوەنیشاندان
کردن لەوەردەم کۆلێژەگە لەوەر داوەزانن نمرەی وەرگردن خوەنوەر لە زانکۆ ئەهلیەگان
و دانەمەزرانیان ئەرا ماوەی چەن ساڵیگە.
مەریەم
عەلی ک یەکیگە لە خوانەوارەیل کۆلێژ دگانسازی وە ئاژانس شەفەق نیوز وت؛ "
خوەنیشاندانەگەی ئمڕوومان گلەوخوەێد ئەرا دوو هووکار سەرەکی، یەکەم داوەزانن نمرەی
وەرگردن لە زانکۆ ئەهلیەگان ک نمرەی وەرگردن لە زانکۆ ئەهلیەگان 86 باوجی وەرگردن خوەنەوار
لە کۆلێژ دگانسازی حکومیەگان لە 96 ئەرا 98ە ویەیش نایەکسانی گەپیگە و شمارەی
بیکاری فرەو کەێد.
مەریەم
وتیش، دویەم هووکار وسانن دامەزرانن دەرچگەیل کۆلێژ دگانسازیە لە ساڵ 2015ەوە ک
شمارەیان زیاترە لە 5 هەزار کەس.
مەریەم
وتیش؛ حکومەت بایەتە پیلانیگ بنەێد ئەرا کەمەوکردن دەرچگەیل وە وەرچەوگردن نەوین
کار جویر پێویست، نەک فراوانکردن شمارەی زانکۆ ئەهلیەگان ک بویەسە جی خیزانەیل
دەوڵەمەن لەبان بەرژەوەنی ئەو کەسەیلە زەرەد کردنە و کۆنمرەی بەرزیگ وەدەسهاوردنە.
مەریم
وتیش، ئەوان وەردەوامن لە خوەنیشاندانەگان تا ئەو وەختەی پرۆسەی وەرگردن لە زانکۆ
ئەهلیەگان دیاریکریەێد و دەرەیل دامەزرانن ئەرا دەرچگەیل دگانسازی وازکریەێد.
